Johannes Johannesen

Johannes Johannesen (født 1. mars 1997 i Stavanger) er en norsk ishockeyspiller som spiller for den tyske klubben düsseldorfer EG i DEL og for det norske landslaget. Johannesen er fra Hinna i Stavanger, og startet sin profesjonelle karriere i Stavanger Oilers.

 Klubbkarrière 
Johannesen spilte på aldersbestemte juniorlag i Viking Hockey frem til barne- og ungdomsavdelingen ble lagt ned i 2012/13-sesongen. Han byttet deretter over til Stavanger Oilers ungdomsavdeling og spilte her for U18- og U20-lagene for mesteparten av 2014/15-sesongen. Han fikk sin A-lagsdebut for Oilers i 2014/15-sesongen og spilte i alt 19 kamper den sesongen samt én kamp i Champions Hockey League. Han var en avnøkkelspillerne på U20-laget som tok NM-sølv. Ved avslutningen av sesongen ble han norgesmester for første gang med Stavanger Oilers. Den 22. mai 2015 ble det kjent at Johannesen hadde signert en to-årskontrakt med Oilers som innebar at han skulle flyttes permanent opp på A-laget.

Johannesen var i første omgang tiltenkt en rolle som 7. back for 2015/16-sesongen, men sterke prestasjoner i løpet av høsten førte imidlertid til at han fikk stadig mer tillit av trener Petter Thoresen. Tidlig i 2015/16-sesongen flyttet opp til førsterekka i back-par med Henrik Solberg. Den 14. november 2015 scoret Johannesen sitt første mål for Oilers i en 3−1-seier over  og ble kåret til banens beste spiller. Etter kampen sa backmakker Solberg at «han er bare 18 år, men det ser ut som han har spilt i ligaen i 30 år». Som en av bærebjelkene i laget spilte han alle kampene han var tilgjengelig i, og hadde ved sesongslutt vunnet sitt andre NM-gull. Han ble også kåret til GET-ligaens Rookie of the Year.

Hans modne tilnærming til hockeyen, fysiske form og ferdigheter vekket snart interesse fra NHL-speidere. Da NHL Central Scouting presenterte sin midtsesongrangering i januar 2016 var Johannesen rangert på en 70.-plass blant europeiske utespillere. Under den andre kampen i semifinaleserien mellom Oilers og  den 30. mars var Mats Hallin, sjef for NHL-laget Chicago Blackhawks' Europa-speiding, til stede, og etter kampen kunne Johannesen bekrefte at han var i samtale med klubben: «Jeg fikk inntrykk av at han var imponert og likte det han så. Vi snakket om kampen og han ga meg råd. Han sa det var kult å se meg [...] Han sa han hadde nummeret til agenten min».

 Landslagskarriere 
Johannesen har spilte flere kamper for aldersbestemte landslag og ble beste norske spiller under U18-VM i Ungarn i 2015.

Johannesen spilte for første gang på A-landslaget i Metal Challenge i perioden 11.-13. februar 2016. Han ble tatt ut til Norges tropp til Ishockey-VM 2016 i Russland. Han debuterte offisielt for A-landslaget den 7. mai ved 0−3 tapet til Danmark i åpningskampen, hvor han i alt spilte 11:42 minutter. Johannesen scoret sitt første VM-mål i sin tredje VM-kamp mot Kasakhstan ved å sende Norge i ledelsen med 1−0. Kristian Forsberg vant en dropp, og unggutten banket pucken i mål på et lavt skudd fra blålinjen.

 Meritter 
 GET-ligaen Utmerkelse År15px|NM-gull Norgesmester med Stavanger Oilers (2)2015, 2016Seriemester med Stavanger Oilers2015/16

 U20 Elite Utmerkelse År22px|NM-sølv NM-sølv med Stavanger Oilers U202015

 Statistikk 
 Klubbkarriere 
     Grunnserie   Sluttspill Sesong Klubb Liga             2013/14 Viking Hockey U18 U18 Elite 24 6 10 16 0 +12 3 0 1 1 0 −3 2013/14 Viking Hockey 1. divisjon 8 0 0 0 0 −5 — — — — — — 2014/15 Stavanger Oilers U18 U18 Elite — — — — — — 2 1 0 1 2 0 2014/15 Stavanger Oilers U20 U20 Elite 28 1 14 15 10 +7 12 2 8 10 4 −3 2014/15 Stavanger Oilers GET-ligaen 19 0 2 2 0 +1 — — — — — — 2015/16 Stavanger Oilers GET-ligaen 43 3 11 14 12 +13 17 1 6 7 4 +12 2016/17 Frölunda HC SHL — — — — — — — — — — — — I alt i GET-ligaen 62 3 13 16 12 +14 17 1 6 7 4 +12

Klubbturneringer
 År Klubb Turnering         2014–15 Stavanger Oilers Champions Hockey League 1 0 0 0 0 0 2015–16 Stavanger Oilers Champions Hockey League 6 0 1 1 2 0 2016–17 Stavanger Oilers Champions Hockey League — — — — — — I alt i CHL 7 0 1 1 2 0

 Landslagskarriere 
 År Landslag Turnering Plassering         2015  Norge U18 U18-VM D1 A 14.-plass 5 0 2 2 0 +2 2016  Norge U20 U20-VM D1 A 14.-plass 5 1 1 2 2 0 2016  Ishockey-VM — — — — — — I alt på U18-landslaget 5 0 2 2 0 +2 I alt på U20-landslaget 5 1 1 2 2 0 I alt på herrelandslaget 0 0 0 0 0 0

 Referanser 

 Eksterne lenker 

 http://www.eliteprospects.com/player.php?player=159610

Kategori:Norske ishockeyspillere
Kategori:Deltakere for Norge under Vinter-OL 2018
Kategori:Ishockeyspillere under Vinter-OL 2018
Kategori:Norske ishockeyspillere i SHL